פורמולה 1 עונת 2021

עונת 2021 היא העונה ה-72 של אליפות הפורמולה 1. לוח המרוצים שפורסם בתחילת העונה הכיל 23 מרוצים, מספר שיא של מרוצים לעונה אחת. מגפת הקורונה המשיכה להשפיע על לוח המרוצים והובילה לביטול של מספר מרוצים, שחלקם הוחלפו במרוצים אחרים (גרנד פרי טורקיה, גרנד פרי קטר). עד לסיום העונה התקיימו 22 מרוצים. שתי קבוצות מיתגו את עצמן מחדש: רנו שינתה את שמה לאלפין ורייסינג פוינט שינתה את שמה לאסטון מרטין. פרננדו אלונסו, שזכה בעבר פעמיים באליפות הנהגים, שב לאליפות לאחר שלא התחרה בה במשך 2 עונות. הקרב על אליפות הנהגים ואליפות היצרנים הוכרע רק בגרנד פרי אבו דאבי, מרוץ סיום העונה. מקס ורסטאפן ולואיס המילטון הגיעו למרוץ עם שוויון בנקודות. ורסטאפן זינק מהפול פוזישן, אך איבד כבר בהקפה הראשונה את ההובלה לטובת המילטון. מכונית בטיחות שהוזנקה למסלול חמש הקפות לסיום איפשרה לצדדים לצמצם את הפער. הדגל הירוק הונף כשנותרה עוד הקפה אחת לסיום המרוץ. ורסטאפן, שהספיק להחליף את הצמיגים לחדשים, הצליח לעקוף את המילטון וזכה באליפות. קבוצת מרצדס זכתה באליפות היצרנים בפעם השמינית ברציפות. קבוצת רייסינג פוינט שינתה את שמה לאסטון מרטין. קבוצת רנו שינתה את שמה לאלפין. קבוצת פרארי הודיעה כי לא תחדש את חוזהו של סבסטיאן פטל בסיום עונת 2020. במקומו הוחתם קרלוס סאינס, נהגה של קבוצת מקלארן. דניאל ריקארדו עזב את קבוצת רנו אחרי שתי עונות וחתם במקלארן במקומו של סאינס. פטל חתם בקבוצת אסטון מרטין במקומו של סרחיו פרס פרס חתם בקבוצת רד בול במקומו של אלכס אלבון. פרננדו אלונסו חתם בקבוצת רנו (ששינתה את שמה לאלפין) במקומו של ריקארדו, אחרי שנתיים של היעדרות מהאליפות. אלונסו זכה בעבר עם רנו פעמיים באליפות הנהגים. יוקי צונודה, שסיים במקום השלישי את אליפות הפורמולה 2, הוחתם בקבוצת אלפאטאורי, לצידו של פייר גאסלי שהוחתם לעונה נוספת. קבוצת האס החליפה את צמד הנהגים רומן גרוז'אן וקווין מגנוסן והחתימה במקומם את ניקיטה מזפין ומיק שומאכר שזכה באליפות הפורמולה 2 בעונה הקודמת. בעקבות הרחקתה של רוסיה מאליפויות עולם בשל שימוש נרחב בחומרים אסורים באולימפיאדת החורף בשנת 2014 נאסר על ניקיטה מזפין להתחרות באליפות תחת דגל רוסיה. במקום זאת התחרה כספורטאי עצמאי תחת דגל פדרציית הרכב הרוסית. לוח המרוצים הוצג לראשונה בנובמבר ואושר סופית ב-17 בדצמבר 2020. על פי התכנון המקורי תוכננו להתקיים 23 מרוצים, מספר שיא לעונה. מגפת הקורונה השפיעה על לוח המרוצים והובילה לביטול ושינוי מספר מרוצים במהלך העונה. גרנד פרי וייטנאם תוכנן להיות המרוץ השלישי, אך בוטל לאחר השעייתו של אחד המארגנים עקב קבלת שוחד. במקומו נוסף ללוח המרוצים גרנד פרי פורטוגל. גרנד פרי ערב הסעודית נוסף ללוח המרוצים כמרוץ לילה שתוכנן להתקיים במסלול רחוב בג'דה. גרנד פרי הולנד חזר ללוח המרוצים לראשונה מאז עונת 1985. המרוץ התקיים במסלול זנטפורט, שעבר שיפוץ מקיף לקראת המרוץ. במקור המרוץ תוכנן לשוב ללוח המרוצים בעונה שעברה, אך האירוע נדחה בעקבות מגפת הקורונה. במהלך חודש אפריל בוטל גרנד פרי קנדה ובמקומו הוכרז על קיום גרנד פרי טורקיה במהלך חודש מאי בעקבות חשש לקורונה בטורקיה, בוטל המרוץ בטורקיה. גרנד פרי צרפת הוקדם בשבוע, בתאריך המקורי של המרוץ בצרפת יתקיים גרנד פרי שטיריה במסלול רד בול רינג, כשבוע לפני גרנד פרי אוסטריה שצפוי להתקיים כמתוכנן. בתחילת חודש יוני יצאה הודעה על ביטול גרנד פרי סינגפור ובהמשך אותו החודש הוכרז גרנד פרי טורקיה כמחליפו. גרנד פרי אוסטרליה תוכנן בתחילה ל-21 במרץ כמירוץ הראשון בעונה, אולם נדחה ל-21 בנובמבר עקב מגפת הקורונה באוסטרליה. במהלך חודש יולי בוטל גרנד פרי אוסטרליה באופן סופי עקב התפרצות מחודשת של נגיף הקורונה במדינה. גרנד פרי יפן בוטל במהלך חודש אוגוסט, בשל התפרצות מחודשת של הקורונה במדינה. בסוף חודש ספטמבר הוכרז על הצטרפותו של גרנד פרי קטר כמרוץ ה-20 בעונה. המרוץ צפוי להצטרף לסבב באופן קבוע החל מעונת 2023. בעונה זאת היו אמורים להיכנס לתוקפן שינויים משמעותיים במבנה המכוניות, המנועים והצמיגים. בעקבות השפעת מגפת הקורונה הוחלט לדחות את השינויים לעונת 2022. החל מהעונה נכנסה לתוקף תקרת תקציב לכל קבוצה. על פי התקנות הראשוניות תקרת התקציב עמדה על 175 מיליון דולר לעונה. בעקבות השפעות מגפת הקורונה צומצמה התקרה ל-145 מיליון דולר לשנה. הסכום אמור להמשיך ולהצטמצם בעונות הקורובת בהדררגה. מגבלת התקציב נקבעה בהתאם ללוח מרוצים הכולל 21 מרוצים בעונה. כל מרוץ נוסף מעבר למספר זה מאפשר הגדלה התקרה במיליון דולר נוספים, וההפך, כל מרוץ שירד מתחת ל-21 מרוצים יוריד את תקרת התקציב במיליון דולר. תקרת התקציב לא כוללת את הוצאות השיווק, משכורות הנהגים ומשכורת שלושת המנהלים הבכירים בקבוצה. במהלך העונה שולבו בלוח המרוצים מרוצי ספרינט. מרוץ ספרינט נערך לאורך של 100 ק"מ, במהלכם אין חובה לעצירה להחלפת צמיגים. הוחלט לקיים שלושה מרוצים על מנת לבחון את הפורמט, והאם יהיה מוצלח - ייתכן ויורחב בעונות הבאות. בסוף שבוע בו מתקיים מרוץ ספרינט משתנה סדר האירועים: ביום שישי יתקיים אימון ראשון כרגיל. במקום מקצה האימון השני יתקיים מקצה דירוג שיקבע את סדר הזינוק למרוץ הספרינט. בשבת יתקיים אימון שני. מרוץ הספרינט יתקיים במקום מקצה הדירוג - המקום בו יסיימו הנהגים את מרוץ הספרינט יהיה המיקום שלהם בזינוק למרוץ ביום ראשון. שלושת הנהגים הראשונים במרוץ הספרינט יקבלו נקודות על פי הסדר הבא: 3 נקודות למנצח, 2 נקודות למקום השני ונקודה אחת לנהג שיסיים במקום השלישי. בעונה הוחלט כי הוספת נקודת הבונוס לנהג שיקבע את ההקפה המהירה בכל מרוץ, תהיה בתנאי שיסיים את המירוץ בין עשרת הנהגים המהירים ביותר. תוצאה בכתב מודגש מסמלת זינוק מפול פוזישן תוצאה בכתב מוטה מסמלת את זמן ההקפה המהירה תוצאה בכתב מוקטן מציינת את המקום אליו הגיע הנהג במרוץ הספרינט עקב תנאי מזג האוויר המרוץ הופסק לאחר 2 הקפות. המשתתפים קיבלו חצי מהנקודות, בהתאם למיקומם בעת הפסקת המרוץ בשל תנאי מזג האוויר המרוץ הופסק לאחר 2 הקפות. הוענקו רק מחצית מהנקודות מדיה וקבצים בנושא פורמולה 1 עונת 2021 בוויקישיתוף אתר האינטרנט הרשמי של פורמולה 1 עונת 2021 (באנגלית) תוצאות מרוצי העונה באתר Formula1.com. סיכום העונה באתר MotorSport Magazine. AlphaTauri confirm Pierre Gasly is to remain with the team for 2021, Formula1.com, 28 October 2020 Tsunoda secures Formula 1 graduation with AlphaTauri, Motorsport.com, 16 December 2020 Fernando Alonso to make sensational return to F1 with Renault in 2021, Formula1.com, 8 Juky 2020 Mazepin named as first Haas F1 driver for 2021, Motorsport.com, 1 December 2020 Mick Schumacher to join Haas for 2021 season, BBC, 2 December 2020 Russell and Latifi to stay on at Williams in unchanged 2021 driver line-up, Formula1.com, 16 July 2020 Williams confirms 2021 lineup with Russell staying, ESPN, 30 October 2020 Daniel Ricciardo: Leaving Renault for McLaren 'by no means easy', BBC, 19 June 2020 Lewis Hamilton signs new Mercedes F1 contract for 2021, Autosport, 8 February 2021 Valtteri Bottas signs new deal to drive for Mercedes in 2021, Formula1.com, 6 August 2020 Alfa Romeo retain Kimi Raikkonen and Antonio Giovinazzi for F1 2021, Sky Sport, 30 October 2020 Kubica to race in Dutch GP after Raikkonen tests positive for COVID-19, Autosport, 4 September 2021 Ferrari confirms Sainz as Vettel’s replacement, SpeedCafe.com, 14 May 2020 Leclerc and Ferrari announce multi-year agreement, Formula1.com, 23 December 2019 Vettel to make sensational Racing Point switch in 2021 as they re-brand as Aston Martin, Formula1.com, 10 September 2020 DRIVER MARKET: Verstappen commits to Red Bull until the end of 2023,Formula1.com, 7 January 2020 Racing Point to become Aston Martin in 2021, ESPN, 31 January 2020 Renault to rebrand as Alpine F1 Team in 2021, Formula1.com, 31 January 2020 Mazepin set to race in F1 under neutral flag after CAS ruling, Autosport, 5 February 2021 Formula 1 approves 23-race 2021 calendar, Motorsport.com, 17 December 2020 בשל תנאי מזג האוויר המרוץ הופסק לאחר 2 הקפות. לא הוכר רשמית זמן הקפה מהירה ולטרי בוטאס ניצח את מרוץ הספרינט, אך זינק מהמקום האחרון מכיוון שהחליף מנוע. מקס ורסטאפן שסיים שני זינק למרוץ מהפול פוזישן Portuguese Grand Prix: Formula 1 secures confirmation Portugal can host race on 2 May, BBC, 10 February 2021 F1 adds Saudi Arabian Grand Prix night race to 2021 calendar, Formula1.com, 5 November 2020 Organisers confirm cancellation of Dutch Grand Prix, SpeedCafe, 28 May 2020 Formula 1 announce that Turkey will replace Canada on 2021 F1 race calendar | Formula 1®, www.formula1.com (באנגלית) Austria to host F1 double-header after Turkish GP is called off, Motorsport.com, 14 May 2021 Singapore Grand Prix called off for 2021 calendar, Formula1.com, 4 June 2021 Turkey replaces Singapore GP on 2021 F1 calendar, MotorSport.com, 25 June 2021 Australian Grand Prix off in 2021, Formula1.com, 6 July 2021 Japanese F1 GP cancelled due to rising COVID cases, AutoSport, 18 August 2021 F1 confirms Qatar GP on 2021 calendar as part of long-term deal, Motorsport.com, 30 September 2021 Formula 1’s new regulations delayed until 2022, SpeedCafe, 20 March 2020 F1 teams agree to reduce 2021 budget cap, SpeedCafe, 6 April 2020 F1 plans immediate reduction in new budget cap, reveals Brawn, Formula1.com, 4 May 2020 What is the 2021 F1 cost cap and how will it be enforced?, Formula1.com, 31 October 2019 Everything you need to know about F1's new Sprint Qualifying format – including how it works, Formula1.com, 26 April 2021